ອົງ​ການ​ຄຸ້ມ​ຄອງ​ນັກ​ຂ່າວ ກ່າວ​ວ່າ ການ​ເສຍ​ຊີ​ວິດ ​ຂອງພວກ​ນັກ​ຂ່າວ ​ຫລຸດ​ລົງ ແຕ່​ກໍຍັງ​ເປັນ​ອັນ​ຕະ​ລາຍ​ຢູ່
ການ​ຕາຍ​ຂອງ​ນັກ​ຂ່າວ​ ຢູ່​ເຂດ​ສົງ​ຄາມ ​ໄດ້​ຫລຸດ​ລົງກໍ​ຈິງ ​​ແຕ່ຈຳ​ນວນພວກ​ນັກ​ຂ່າວ ທີ່​ເສຍ​ຊີ​ວິດ​ຢູ່​ໃນ​ປະ​ເທດ​ຕ່າງໆ ໃນ​ຍາມ​ສະ​ຫງົບ ແມ່ນ​ຍັງ​ຄື​ເກົ່າ​ກັບ​ຫຼາຍ​ປີ​​ກ່ອນ.
ຈຳນວນບັນດານັກຂ່າວທີ່ຖືກຂ້າຕາຍຢູ່ທົ່ວໂລກໃນປີ 2019 ແມ່ນຕ່ຳສຸດໃນຮອບນຶ່ງ ທົດສະວັດກວ່າໆທີ່ຜ່ານມາ ໃນຂະນະທີ່ບັນດາເຂດສົງຄາມມີຄວາມຮ້າຍແຮງຜ່ອນ ເບົາລົງ ອີງຕາມຄຳເວົ້າຂອງກຸ່ມສະໜັບສະໜູນອົງການຂ່າວເສລີສອງກຸ່ມທີ່ນຳໜ້າ ຂອງໂລກ ຄະນະກຳມະການປົກປ້ອງນັກຂ່າວ ຫຼື CPJ ທີ່ມີຫ້ອງການຢູ່ນະຄອນນິວຢອກ ແລະ ອົງການນັກຂ່າວບໍ່ມີພົມແດນ ຫຼື RSF ທີ່ມີສຳນັກງານໃຫຍ່ທີ່ນະຄອນຫຼວງປາຣີ ໄດ້ ນຳອອກເຜີຍແຜ່ລາຍງານທີ່ຕ່າງກັນ ແຕ່ໄດ້ລະບຸເຖິງ ທ່າອຽງແບບດຽວກັນ ໃນວັນ ອັງຄານວານນີ້ ລາຍງານປະຈຳປີຂອງອົງການທັງສອງ ເຖິງຢ່າງໃດກໍດີ ແມ່ນອີງຕາມການພົບເຫັນ ໃນການຄົ້ນຄວ້າທີ່ແຕກຕ່າງກັນ ຊຶ່ງໄດ້ສະແດງໃຫ້ເຫັນຂໍ້ມູນທີ່ໜັກແໜ້ນຈຳນວນນຶ່ງ ທີ່ບໍ່ຄ້າຍຄືກັນ ອົງການ CPJ ກ່າວວ່າ ຢ່າງໜ້ອຍ ພວກນັກຂ່າວ 25 ຄົນໄດ້ເສຍຊີວິດຢູ່ໃນໜ້າທີ່ໃນ ປີ 2019 ຊຶ່ງເປັນໂຕເລກຕ່ຳສຸດ ນັບແຕ່ປີ 2002 ເປັນຕົ້ນມາ ເວລາພວກນັກຂ່າວ 21 ຄົນໄດ້ເສຍຊີວິດຢູ່ໃນຂະນະທີ່ພວມປະຕິບັດໜ້າທີ່ ອົງການ RSF ໄດ້ລາຍງານວ່າ ມີ 49 ຄົນໄດ້ເສຍຊີວິດ ຊຶ່ງເປັນໂຕເລກທີ່ຕ່ຳສຸດ ນັບແຕ່ 36 ຄົນ ໄດ້ເສຍຊີວິດໃນປີ 2003 ທັງສອງອົງການໄດ້ເນັ້ນໜັກວ່າ ເຖິງແມ່ນການຕາຍຂອງນັກຂ່າວຢູ່ເຂດສົງຄາມໄດ້ ຫລຸດລົງກໍຈິງ ຈຳນວນພວກນັກຂ່າວທີ່ເສຍຊີວິດຢູ່ໃນປະເທດຕ່າງໆ ໃນຍາມສະຫງົບ ແມ່ນຍັງຄືເກົ່າກັບຫຼາຍປີກ່ອນ ແລະການຫລຸດລົງນັ້ນບໍ່ເປັນສາເຫດທີ່ພາໃຫ້ມີຄວາມ ພຶງພໍໃຈ ບັນທຶກການເສຍຊີວິດ ຂອງອົງການ CPJ ພຽງແຕ່ຊີ້ແນະການຕອບໂຕ້ໃນການລາຍ ງານກ່ຽວກັບສູ້ລົບ ທີ່ພົວພັນການຍິງກັນ “ຫຼືໃນຂະນະທີ່ການອອກປະຕິບັດງານທີ່ເປັນ ອັນຕະລາຍ ເຊັ່ນວ່າລາຍງານກ່ຽວກັບການປະທ້ວງທີ່ໄດ້ກາຍເປັນຄວາມຮຸນແຮງ ” ຊີເຣຍ ແລະເມັກຊິໂກ ເປັນບ່ອນອັນຕະລາຍທີ່ສຸດສຳລັບພວກນັກຂ່າວໃນປີ 2019 ອີງຕາມລາຍງານຂອງອົງການດັ່ງກ່າວ ອົງການ CPJ ລາຍງານກ່າວວ່າ “ການຕາຍຢູ່ໃນຊີເຣຍ ບ່ອນທີ່ຢ່າງໜ້ອຍ ພວກນັກ ຂ່າວ 143 ຄົນ ໄດ້ເສຍຊີວິດຢູ່ໃນສົງຄາມ ໄດ້ຫລຸດລົງ ນັບແຕ່ໄດ້ຖີບຂຶ້ນສູງເຖິງ 31 ຄົນ ໃນປີ 2012 ” “ຮ້າຍແຮງໄປກວ່ານັ້ນ ກຸ່ມພວກນັກຂ່າວ ທີ່ຖືກລະບຸວ່າ ຄາດຕະກຳນັ້ນ ມີ ຢ່າງໜ້ອຍ 10 ຄົນ ຊຶ່ງເປັນຈຳນວນທີ່ນ້ອຍທີ່ສຸດ ຢູ່ໃນລາຍງານປະຈຳປີ ຂອງອົງການ CPJ ຊຶ່ງ ມີຂຶ້ນໃນປີ 1992 ນັ້ນຄືຄຳເວົ້າຂອງອົງການ CPJ ທີ່ໄດ້ກ່າວໄວ້ແລະກ່າວຕື່ມວ່າ ເຄິ່ງ ນຶ່ງຂອງພວກທີ່ “ຖືກລະບຸວ່າ” ເປັນການ ຄາດຕະກຳນັ້ນ ແມ່ນຖືກສັງຫານໃນເມັກຊິໂກ